Charles - NG Kerk Kuilsrivier-De Eike
"Die huidige epedieme wat miljoene der miljoene mense se lewe omver gegooi het is nou basies 'n jaar oud. Dit laat my dink aan ene Horatio Gates Stafford gebore 1828 . Hy en sy vrou, Anna, het in Chicago, VSA, gewoon en was geseën met vier kinders. Finansieel
ook baie geseend en taamlik bates besit in eiendom. Sy beroep was prokureur en baie bekend geword vir sy getuienis as 'n Christen.
Gedurende 1870 verloor hy sy enigste seun (4 jaar oud) aan Skarlakenkoors. Die volgende jaar was daar 'n massiewe brand wat groot deel van Chicago verwoes het insluitend sy eiendomme. Driehonderd persone verloor hul lewe asook 100 000 dakloos gelaat.
In 1873 besluit die familie om 'n vakansie in Engeland te neem. Weens werk het Horatio nie saam met sy familie gevaar nie. Op 21 November sink die boot as gevolg van 'n ongeluk. 226 Persone verloor hul lewens, insluitend al sy kinders: Anna (11), Margeret (9), Elizabeth (5) en Tanetta (2). Anna, sy vrou, het die ongeluk oorleef. Anna het in Cardiff Wallis beland en 'n telegram aan haar man gestuur met die onstellende nuus. Horatio het toe onmiddelik op 'n boot vertrek na Anna. Eendag toe roep die Kaptein vir hom en noem dat hulle nou in die omgewing is vaar sy vier dogters hul lewe verloor het. Na bewering is hy terug na sy kajuit waar hy die baie bekende loflied "It is well with my soul " geskryf het met die eerste reël "When peace like a river, attendeth my way "
Na die tragedie was daar nog drie kinders gebore, maar nog hartseer het gevolg. In 1880 is hul enigste seun oorlede op ouderdom vier. Augustus 1881 vertrek hulle en nog andere na Jerusalem om vir die armes, ens. te versorg en die liefde van Jesus aan die mense te toon. Horatio sterf in 1888 en sy vrou, Anna, in 1923. Altwee is te ruste gelê in Jerusalem.
Horatio het vier verse geskryf en later het nog een vers bygekom. Die musiek was geskryf deur Phillip Bless.
Deur al tragedies, die verlies van ses kinders, was Horatio en Anna, terdeë bewus van die liefde van Jesus en nooit hul rug gedraai op Hom, maar voortgegaan met hul getuienis. Is dit nie 'n wonderlike les vir ons nie! Ons moet net GLO, VERTROU en GETUIG van die KRAG van GOD.